U NIŠU OBELEŽEN DAN OSOBA SA IVALIDITETOM

Prioritet – poboljšanje kvaliteta života

* Grad Niš ulaže sve više novca odgovarajući na potrebe osoba sa invaliditetom, rečeno na Svečanoj sednici Saveta za rad sa osobama sa invaliditetom
* Ta uklanjanje arhitektonskih prepreka izdvojeno pet miliona dinara u okvirru projekta “Jedan laki kilometer”  

 Poboljšanje socijalnog statusa, odnosno kvaliteta života, osoba sa invaliditetom i uklanjanje arhitektonskih prepreka prioriteti su Grada Niša i u narednom periodu, naglašeno je na jučerašnjoj Svečanoj sednici Saveta za rad sa osobama sa invaliditetom, povodom 3. decembra, međunarodnog dana ljudi sa invaliditetom.
 Jordan Ivanović, predsednik Saveta, istakao je da Grad i država moraju dalje da rade na unapređenju socijalnog položaja osoba sa invaliditetom.
 “Krucijalni problemi su da obezbedimo bolji socijalni status za osobe sa invaliditetom, da obezbedimo striktnu primenu zakona po kojem firme imaju obavezu da na 25 zaposlenih, zaposle i jednu osobu sa invaliditetom. Drugo, važno nam je uklanjanje arhitektonskih prepreka. Niš želi da bude prvi grad u Srbiji koji će na najmoderniji način, uz poštovanje svih standarda  ukloniti prepreke, prilagoditi objekte u centru grada, gde i osobe sa invaliditetom obavljaju najveći broj svakodnevnih obaveza”, rekao je Ivanović, podsećajući da je finansiranje organizacija osoba sa invaliditetom iz gradskog budžeta poraslo sa 13, 4 na 20 miliona dinara, što je uvećanje za oko 50 odsto. “Nastavićemo i sa finansirasnjem usluge personalne asistencije, a podsećam, Niš je prvi grad u Srbiji koji je personalnu asistenciju za osobe sa invaliditetom uveo kao stalnu socijalnu uslugu.” 
 On je najavio da će građevinski radovi na uklanjanju arhitektonskih barijera u centru grada u okviru “Jednog lakog kilometra”, projekta vrednog pet miliona dinara, početi u aprilu naredne godine, budući da su u toku sve pripremmne radnje za konkretnu realizaciju.       
 Olgica Pljevačić, članica Saveta za rad sa osobama sa invaliditetom I sekretar Udruženja za obolele od multiple skleroze, istakla je da postoji dobra komunikacija udruženja I nadležnih u Gradu, te da lokalna samouprava ima razumevanja za potrebe Nišlija sa invaliditetom.
 “Važno nam je da se za nas čuje svakodnevno, a ne samo na Dan osoba sa invaliditetom. Upravo, poslednjih godina na gradskom nivou imamo uigran tim I razumevanje za rešavanje problema osoba sa invaliditetom”, naglasila je Olgica Pljevačić, dodajući da Grad finansira I deo socijalnih prinadležnosti za osobe sa invaliditetom, dok država za delimičnu negu I pomoć izdvaja 15.700 dinara po korisniku, a 11.000 više za stopostotni iznos ovog prava.
 Sa ovim mišljenjem složila se i Nišlijka Dragana Rodić, koja je osnovala udruženje nazvano njenim imenom.
 “Transparentnost rada u odnosu na osobe sa invaliditetom je sada evidentna, primećuje se napredak u odnosu na ranije, dobra je veza između udruženja i nadležnih u Gradu”, istakla je ona.
 Darko Bulatović, gradonačelnik Niša, naglasio je da su sve Nišlije jednake, odnosno ravnopravne, te da će Grad izlaziti i dalje u susret potrebama svih Nišlija, uključujući i sugrađane sa invaliditetom.
                                                 O.M.

Antrfile 

Bez “telobranitelja”

 Olgica Pljevačić je opisujući razumevanje i otvorenost lokalne samouprave za problem osoba sa invaliditetom navela da se sada može doći do svih nadležnih, uključujući i gradonačelnika Bulatovića, te da nema više “telobranitelja”, od kojih nije moglo da se uđe u kancelarije predstavnika lokalne vlasti.
(Projekat “Nišlije se uključuju u odlučivanje” sufinansiran iz budžeta grada Niša)